CASH
నల్లకుబేరులకు మరో అవకాశ
న్యూఢిల్లీ, డిసెంబరు 12: ప్రభుత్వం నల్లకుబేరులకు మరో అవకాశం ఇస్తోంది. ఇప్పటివరకూ ఐడిఎస్‌ పథకం కింద 45శాతం చెల్లిస్తే చాలుమొత్తం నల్లధనం చట్టబద్ధంచేసుకునే అవకాశం ఇచ్చింది. ఆ తర్వాత పెద్దనోట్ల చెలా మణి రద్దును ప్రకటించి 2.5 లక్షలకు మించి ఉన్న డిపాజిట్లపై సరైన వివరాలు ఇవ్వనిపక్షంలో 30శాతం జరిమానా పన్ను విధిస్తామని ప్రకటిం చింది. తదనంతరం ఈలెక్కలు తేలని డిపాజిట్లపై 40శాతం విధిస్తామని ప్రకటించింది. కొత్తగా పన్నుచట్టాలను సవరించిన మోడీప్రభుత్వం తాజాగా ప్రధాన మంత్రి గరీబ్‌ కల్యాణ్‌యోజనపథకం ప్రారంభించి లెక్కలు తేలని సొమ్ములో 50శాతం సర్‌ఛార్జి, పన్నులరూపంలో విధిస్తుంది. బ్యాంకుల్లో ఉన్న ఈ డిపాజిట్లలో 50శాతం ఈపథకం కిందకుపోతుంది.మిగిలిన 50 శాతంలో 25శాతం సొమ్ము నాలుగేళ్లపాటు బ్యాంకుల్లోనే కొనసాగించాలి. అందుకుగాను ఎటువంటి వడ్డీ లభించదు. ఆర్థికశాఖ పరిధిలని రెవెన్యూ విభా గం ఈ వారం చివరిలోనే పిఎంజికెవై 2016ను నోటిఫైచేస్తుంది. ఈ పథకం పన్నుచట్టాల రెండో సవరణ బిల్లు 2016 పరిధిలోనే ఉంటుంది.
ఈ బిల్లును గడచిన నెల 29వ తేదీనే లోక్‌సభ ఆమోదించింది. రెవెన్యూవిభాగం ఇచ్చే నోటిఫికేషన్‌లో డిక్లరేషన్లు ఎలా ఉండాలి, ఏఏఫార్మాట్లరూపంలో పన్నులు చెల్లించాల్సి ఉంటుంది. పూర్తి మొత్తమా లేక వాయిదాలరూపంలో ఉంటుందా అన్నది వివరాలు ఉంటాయి. పిఎంజికెవై స్కీం గడువుతేదీ కూడా ఈ వారం చివరిలోనే ప్రకటిస్తారు. లోక్‌సభలో ఈ బిల్లును నగదుబిల్లుగా ప్రవేశపెట్టారు. దీనివల్ల రాజ్యసభ ఆమోదం కూడా పొందనవసరం లేదు. వాస్తవానికి లోక్‌ సభ ఆమోదించిన బిల్లును రాజ్యసభకు వస్తే ఆబిల్లును 14రోజులలోపు వెనక్కి పంపించాల్సి ఉంటుంది. ఈ బిల్లు రాజ్యసభ సచివాలయానికి చేరిన తేదీ నుంచి ఈ 14 రోజులను లెక్కిస్తారు. నవంబరు 30వ తేదీ పంపిస్తే 14వ రోజు డిసెంబరు 14వ తేదీగా ఉంటుంది. అందువల్లనే ఈ బిల్లును నగదు బిల్లుగా ఆమోదింపచేసి వెనువెంటనేరాష్ట్రపతి అభిప్రాయానికి పంపిస్తోంది. పిఎంజికెవై పథకం కింద లెక్కలు తేలని సొమ్ముకు ఎలా వచ్చింది, ఎక్కడి నుంచి వచ్చిందన్న వివరాలేమీ అడగరు. సంపదపన్ను, పౌరచట్టాలు, ఇతర పన్ను చట్టాలనుంచి పూర్తి మినహాయింపు ఉంటుంది. అయితే విదేశీ మారక ద్రవ్యచట్టం, మనీలాండరింగ్‌నిరోధక చట్టం, మాదకద్రవ్యాలు, విదేశీ నల్లధన చట్టాలకింద మాత్రం మినహాయింపు ఉండదు. నల్లధనం, అవినీతిపై మోడీ ప్రభు త్వం మెరుపుదాడులు చేసినవంబరు 8వతేదీ నుంచి రూ.500, రూ.1000 నోట్లు రద్దుచేసినట్లు ప్రకించిన సంగతి తెలిసిందే. ఈనోట్లు ఉన్న వారందరినీ బ్యాంకుల్లో డిపాజిట్‌చేసుకోవాలని ప్రకటించింది.
నవంబరు 10వ తేదీనుంచి ఇప్పటివరకూ 11.85 లక్షల కోట్లు జమ అయ్యాయి. చెలామణిలో ఉన్న కరెన్సీలో రద్దయిన నోట్ల వాటా 86శాతంగా ఉంటుందని అంచనావేసారు. అంటే 14.5 లక్షలకోట్లు కరెన్సీనోట్లను రద్దు చేసిందన్నమాట. అయితే ఈ నల్లధనం ఇంకా ఉన్నట్లు అనుమానిస్తున్న కేంద్రం వారికిమరో అవకాశంగా పిఎంజికెవై ప్రవేశపెడుతోంది.